Vi ankom med tre børn i en lejlighed der var meget beskidt og vi måtte desværre kontakte både Peter og Air B n B for at finde en løsning. Vi endte med økonomisk kompensation og måtte trække rengøringshandskerne på selv. Det var ikke ideelt, med tre trætte og sultne børn efter en fire timer lang køretur, at skulle rengøre lejligheden inden vi kunne pakke ud og lave mad, men vi havde ikke andre steder at bo så sådan blev det. Vi manglede mulighed for affaldssortering i lejligheden.
Derudover var det forud for opholdet meget forvirrende at en Mathias står som udlejer, en Peter står for skriftlig kommunikation og en Frederik for lejlighed og overdragelse - vi blev faktisk et øjeblik i tvivl om det var scam men beholdt bookingen pga de gode anmeldelser der trods alt var mange af.
Når det er sagt så var lejligheden godt indrettet til børnefamilie, deling eller lignende. Der var en stor dejlig altan. Mørklægningsgardiner i alle rum var vi også glade for. Beliggenheden var desuden også herlig med stationen omkring hjørnet, masser af indkøbsmuligheder og Søndermarken og Zoo femten minutters gang væk. Støj var meget begrænset, både ude fra gaden når vinduerne var åbne (selvom vi overnattede hele weekenden), men også fra naboerne var støjen næsten ikke-eksisterende.